b'\n_START_ARTICLE_\nRyt\xc5\xb3 Karelija\n_START_PARAGRAPH_\nRyt\xc5\xb3 Karelija (dar vadinama Rusijos Karelija) - istorin\xc4\x97s Karelijos rytin\xc4\x97 dalis, susiformavusi XVII a. padalijus Karelij\xc4\x85._NEWLINE_Rytin\xc4\x97s ir Vakarin\xc4\x97s Karelijos atsirado po to, kai 1617 m. Stolbovo taika iki tol Rusijai (Maskvos Did\xc5\xbeiajai Kunigaik\xc5\xa1tystei) priklausiusios Karel\xc5\xb3 \xc5\xbeem\xc4\x97s buvo padalintos: Vakarin\xc4\x99 Karelij\xc4\x85 u\xc5\xbevald\xc4\x97 \xc5\xa0vedijos karalyst\xc4\x97, o rytin\xc4\x97 liko Rusijai. \xc5\xa0iuo padalinimu buvo nustatytos apytikr\xc4\x97s sienos tarp Rusijos ir v\xc4\x97liau atsiradusios Suomijos._NEWLINE_Rytin\xc4\x99 Karelij\xc4\x85 sudaro trys istoriniai subregionai: Baltoji Karelija, Onegos Karelija ir Oloneco Karelija._NEWLINE_Rytin\xc4\x97 Karelija buvo administruojama kaip Archangelsko gubernija ir Oloneco gubernija. 1917-20 m. d\xc4\x97l jos vyko karas tarp TSRS ir Suomijos, kuri laik\xc4\x97 Ryt\xc5\xb3 Karelij\xc4\x85 sud\xc4\x97tine savo valstyb\xc4\x97s dalimi. Ta\xc4\x8diau Rusija region\xc4\x85 i\xc5\xa1laik\xc4\x97 ir \xc4\x97m\xc4\x97 administruoti kaip Karelijos ATSR. 1939-40 m. v\xc4\x97l vyko \xc5\xbdiemos karas d\xc4\x97l Ryt\xc5\xb3 Karelijos, ta\xc4\x8diau ji vis tiek liko Rusijos dalimi._NEWLINE_1940 m. teritorijoje suformuota Suomijos-Karelijos TSRS, kuri 1956 m. perorganizuota \xc4\xaf Karelijos ATSR. 1991 m. pervardinta Karelijos Respublika.'